**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**… ……………. 2018 թվականի N …-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱ­ՎԱ­ՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ, ԳՈՒՅՔ ՁԵՌՔ ԲԵՐԵԼՈՒ**

**ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆԸ ԳՈՒՄԱՐ**

**ՀԱՏԿԱՑՆԵԼՈՒ ՄԱՍԻՆ**

------------------------------------------------------------------------------------------------------------

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի և 23-րդ հոդվածի 3-րդ կետին, «Գնումների մասին» Հայաստանի Հանրապետության օրենքի 23-րդ հոդվածի 1-ին մասի 1-ին կետին համապատասխան` Հայաստանի Հանրապետության կառավարությունը ո ր ո շ ո ւ մ է.

1. «Հայաստանի Հանրապետության 2018 թվականի պետական բյուջեի մասին» Հայաստանի Հանրապետության օրենքի N 1 հավելվածում կատարել վերաբաշխում և Հայաստանի Հանրապետության կառավարության 2017 թվականի դեկտեմբերի 28-ի Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին N 1717-Ն որոշման մեջ կատարել փոփոխություններ և լրացումներ` համաձայն NN 1,2,3 և N 4 հավելվածների:

2. Վայոց ձոր մարզ, Վայք համայնք, ք.Վայք Շահումյան փողոց 16 հասցեում գտնվող 455.5 ք.մ մակերեսով անշարժ գույքը և դրան համապատասխան հողամասի բաժնային մասը աճուրդային վաճառքով ձեռք բերելու նպատակով Հայաստանի Հանրապետության կառավարությանն առընթեր պետական գույքի կառավարման վարչու­թյանը Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավա­րության պահուստային ֆոնդի հաշվին հատկացնել 37398,0 հազ.դրամ, որից առաջին եռամսյակում 37,398,0 հազ. դրամ` (բյուջետային ծախսերի տնտեսագիտական դասակարգման Շենքերի և շինությունների ձեռքբերում հոդվածով):

3. Սույն որոշման 2-րդ կետով ձեռք բերված անշարժ գույքն ամրացնել «Հայաստանի Հանրապետության աշխատանքի և սոցիալական հարցերի նախարարության աշխատակազմ» պետական կառավարչական հիմնարկին:

4. Հայաստանի Հանրապետության կառավարությանն առընթեր պետական գույքի կառավարման վարչության պետին՝

1) սույն որոշումն ուժի մեջ մտնելուց հետո երկամսյա ժամկետում գույքի սեփականատիրոջ հետ կնքել գույքի ձեռքբերման մասին պայմանագիր.

2) սույն կետի 1-ին ենթակետում նշված պայմանագրի կնքումից հետո գնումների մասին Հայաստանի Հանրապետության օրենսդրությամբ սահմանված ժամկետներում Հայաստանի Հանրապետության ֆինանսների նախարարություն ներկայացնել գնման գործարքի վերաբերյալ հաշվետվությունը` թղթային եղանակով, իսկ Հայաստանի Հանրապետության աշխատանքի և սոցիալական հարցերի նախարարի հետ համատեղ մեկամսյա ժամկետում ապահովել սույն որոշման 2-րդ կետում նշված գույքի հանձնման-ընդունման աշխատանքների կատարումը:

5. Հայաստանի Հանրապետության աշխատանքի և սոցիալական հարցերի նախարարին՝ սույն որոշման 2-րդ կետում նշված գույքի հանձնման-ընդունման աշխա­տանքների ավարտից հետո երկամսյա ժամկետում ապահովել գույքի նկատմամբ իրավունքի պետական գրանցումը՝ դրա հետ կապված ծախսերն իրականացնելով Հայաստանի Հանրապետության 2018 թվականի պետական բյուջեով Հայաստանի Հանրապետության աշխատանքի և սոցիալական հարցերի նախարարությանը հատկացված միջոցների հաշվին:

 6. Սահմանել, որ`

1) սույն որոշման 2-րդ կետով նախատեսված գործարքի նկատմամբ չեն կիրառվում Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 21-րդ կետի 1-ին ենթակետի ը) պարբերության և 33-րդ ու 106-րդ կետերի պահանջները.

2) աճուրդի նախավճարը, իսկ հաղթող ճանաչվելու դեպքում նաև մնացած գումարի վճարումն իրականացվում է աճուրդի մասին հրապարակային ծանուցման մեջ նշված ժամկետներում` ուղղակի վճարման եղանակով, առանց Հայաստանի Հանրապետության օրենսդրությամբ նախատեսված ծախսը հիմնավորող փաստաթղթերի:

7. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱ­ՎԱ­ՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ, ԳՈՒՅՔ ՁԵՌՔ ԲԵՐԵԼՈՒ**

**ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆԸ ԳՈՒՄԱՐ**

**ՀԱՏԿԱՑՆԵԼՈՒ ՄԱՍԻՆ**

 **ՀՀ կառավարության որոշման նախագծի վերաբերյալ**

1. **Անհրաժեշտություն**

Ի կատարումն ՀՀ վարչապետի 27.02.2018թ. թիվ 02/14.9/3025-18 հանձնարարականի` ՀՀ կառավարությանն առընթեր պետական գույքի կառավարման վարչությանը հանձնարարվել է ՀՀ աշխատանքի և սոցիալական հարցերի նախարարության համալիր սոցիալական ծառայություններ տրամադրող կենտրոնների կազմակերկման համար մասնավոր սեփականություն հանդիսացող, ՀՀ Վայոց ձոր մարզ, Վայք համայնք, ք.Վայք Շահումյան փողոց 16 հասցեում գտնվող 455.5 ք.մ մակերեսով անշարժ գույքը և դրան համապատասխան հողամասի բաժնային մասը աճուրդային վաճառքով ձեռք բերելու և ՀՀ աշխատանքի և սոցիալական հարցերի նախարարությանը ամրացնելու նպատակով մշակել ՀՀ կառավարության համապատասխան որոշման նախագիծ:

Նախագծով նախատեսվում է վերոնշյալ գույքի ձեռքբերման համար Վարչությանը 2018 թվականի առաջին եռամսյակում հատկացնել 37,398,0 հազ. դրամ` Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավա­րության պահուստային ֆոնդի հաշվին` (բյուջետային ծախսերի տնտեսագիտական դասակարգման Շենքերի և շինությունների ձեռքբերում հոդվածով):

1. **Ընթացիկ իրավիճակը և խնդիրները**

Համաձայն ՀՀ վարչապետի հանձնարարականների ՀՀ աշխատանքի և սոցիալական հարցերի նախարարության համալիր սոցիալական ծառայություններ տրամադրող կենտրոնների կազմակերկման համար ՀՀ տարբեր մարզերում և համայնքներում անհրաժեշտ է հատկացնել համապատասխան տարածքներ: Մի շարք բնակավայրերում արդեն իսկ դրանք հատկացվել են, իսկ ՀՀ Վայոց ձոր մարզ, Վայք համայնք, ք. Վայքում ծառայությունը տեղակայելու համար նախարարությունը նպատակահարմար է գտել մասնավոր սեփականություն հանդիսացող, Շահումյան փողոց 16 հասցեում գտնվող 455.5 ք.մ մակերեսով տարածքը: Ուստի, խնդրի լուծման նպատակով հանձնարարվել է ՀՀ կառավարությանն առընթեր պետական գույքի կառավարման վարչությանը անշարժ գույքը և դրան համապատասխան հողամասի բաժնային մասը աճուրդային վաճառքով ձեռք բերել գույքի սեփականատիրոջից և ամրացնել ՀՀ աշխատանքի և սոցիալական հարցերի նախարարությանը: ՀՀ կառավարության որոշման նախագծով նախատեձսվում է իրականացնել ՀՀ 2018 թվականի պետական բյուջեում ծրագրային վերաբաշխում` «02. Ընտանիքի կենսամակարդակի բարձրացմանն ուղղված նպաստներ» ծրագիրը նվազեցնել 37,398,0 հազ. դրամով` տեղափոխելով ՀՀ կառավարության պահուստային ֆոնդ և այն հատկացնել ՀՀ կառավարությանն առընթեր պետական գույքի կառավարման վարչությանը` համապատասխան անշարժ գույքը և դրան համապատասխան հողամասի բաժնային մասը աճուրդային վաճառքով ձեռքբերման նպատակով:

1. **Տվյալ բնագավառում իրականացվող քաղաքականությունը**

 ՀՀ աշխատանքի և սոցիալական հարցերի նախարարության համալիր սոցիալական ծառայություններ տրամադրող կենտրոնների կազմակերկում:

1. **Կարգավորման նպատակը և բնույթը**

ՀՀ աշխատանքի և սոցիալական հարցերի նախարարության համալիր սոցիալական ծառայություններ տրամադրող կենտրոնների բնականոն գործունեության ապահովում:

1. **Նախագծի մշակման գործընթացում ներգրավված ինստիտուտները և անձինք**

Նախագծի մշակմանը ներգրավված է եղել ՀՀ ԿԱ պետական գույքի կառավարման վարչության և ՀՀ աշխատանքի և սոցիալական հարցերի նախարարության աշխատակազմերը:

1. **Ակնկալվող արդյունքը**

Գույքի ձեռքբերում և կառավարման գործընթացի իրականացում:

1. **Այլ տեղեկություններ**

Չկան

**ՀՀ կառավարության որոշման նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք**

1. **Այլ իրավական ակտերում փոփոխությունների և /կամ/ լրացումների անհրաժեշտությունը**

Չկա

1. **Միջազգային պայմանագրերով ստանձնած պարտավորությունների հետ համապատասխանությունը**

ստանձնած պարտավորություններ չկան

**Տեղեկանք հասարակության մասնակցության մասին**

1. **Հասարակությանը նախագծի վերաբերյալ իրազեկումը**

Որոշման նախագծի քննարկմանը հասարակությունը չի ներգրավվել, քանի որ այն լայն հասարակական շահերի խնդիրներ չի շոշափում:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

 «Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-Ի N 1717-Ն որոշման մեջ լրացումներ և փոփոխություններ կատարելու, գույք ձեռք բերելու և Հայաստանի Հանրապետության կառավարությանն առընթեր պետական գույքի կառավարման վարչությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացում կամ նվազեցում չի նախատեսվում: